पिछले साल श्रीलंका दौरे के बात है. कोलंबो टेस्ट से पहले नेट्स के दौरान कप्तान विराट कोहली का मूड हुआ कि बल्लेबाजी की जगह वह गेंदबाजी करेंगे. कप्तान के हाथ में गेंद थी और उन्होंने चार ओवर डाले. इस दौरान कोच रवि शास्त्री उनकी गेंदबाजी पर निगाह रखने के लिए वहीं मौजूद थे. साथ के नेट्स पर बाकी बल्लेबाज थे लेकिन हेड कोच शास्त्री का पूरा फोकस गेंदबाज कोहली पर ही था. आपको लगेगा कि हम अचानक श्रीलंका दौरे के बीत क्यों कर रहे हैं. सिर्फ इसलिए कि टीम कैसे चल रही है, इसका अंदाजा मिले. यह किस्सा अपने आप में काफी कुछ कहता है कि विराट और शास्त्री के काम का स्टाइल क्या है.